Temeljem Ugovora o dodjeli bespovratnih sredstava, kodni broj **UP.04.2.1.02.0175** iz Poziva na dostavu projektnih prijedloga "Podrška razvoju partnerstava organizacija civilnog društva i visokoobrazovnih ustanova za provedbu programa društveno korisnog učenja" (Broj poziva **UP.04.2.1.02**) udruga „ŽENA“, Postolarska 3, 22 320 Drniš (u daljnjem tekstu: Naručitelj) dana 25. rujna 2018. godine objavljuje:

**POZIV NA DOSTAVU PONUDE**

**Osposobljavanje/usavršavanje studenata, nastavnika i djelatnika organizacija civilnog društva za izradu i provedbu projekata temeljem natječaja OP ruralni razvoj jedinstvene**

**referentne oznake UP.04.2.1.02.0175**

**Sadržaj**

[**1.** **Opći podatci** 3](#_Toc521572922)

[**2.** **Podaci o predmetu nabave** 4](#_Toc521572923)

[**3.** **Jezik ponude, rok za dostavu ponuda** 5](#_Toc521572924)

[**4.** **Rok valjanosti ponude** 5](#_Toc521572925)

[**5.** **Rok izvršenja usluga** 5](#_Toc521572926)

[**6.** **Uvjeti plaćanja** 5](#_Toc521572927)

[**7.** **Uvjeti sposobnosti** 6](#_Toc521572928)

[**8.** **Razlozi isključenja** 6](#_Toc521572929)

[**9. Cijena ponude i kriterij za odabir** 7](#_Toc521572931)

[**10. Javno otvaranje, pregled i ocjena ponude** 7](#_Toc521572932)

[**11. Pojašnjenja i izmjene dokumentacije za nadmetanje**](#_Toc521572933) 8

[**12. Sadržaj ponude** 8](#_Toc521572934)

[**13. Navod o zajednici ponuditelja ili proizvoditelju** 9](#_Toc521572935)

[**14. Podnošenje predstavke** 9](#_Toc521572936)

**15. Prilozi**.................................................................................................................................................9

**Evidencijski broj nabave 01-JN/2018**

**DOKUMENTACIJA ZA NADMETANJE**

# **Opći podatci**

PODACI O NARUČITELJU (NOJN)

Ime podnositelja:„ŽENA“

Ulica: Postolarska 3

Grad/naselje: 22 320 Drniš

Država: Republika Hrvatska

OIB: 77683161719

Naziv projekta:„MA DA – Mladi, A Društveno Angažirani“

Očekivano trajanje projekta: 18 mjeseci

Referentni broj: **UP.04.2.1.02.0175**

Broj Ugovora: **UP.04.2.1.02.0175**

Osoba zadužena za komunikaciju s gospodarskim subjektima

|  |  |
| --- | --- |
| Kontakt osoba: | Milena Perčin |
| Telefon/Faks: | 022 887 944 |
| E-mail adresa: | [Zena.drnis.woman@si.t-com.hr](mailto:Zena.drnis.woman@si.t-com.hr) |

Sve informacije vezane uz postupak nabave, Ponuditelji mogu dobiti isključivo od navedene kontakt osobe. Cjelokupna komunikacija i razmjena informacija se vodi u pisanoj formi, putem elektroničke pošte osobe zadužene za komunikaciju s gospodarskim subjektima.

Javni poziv bit će objavljen na web stranici [www.strukturnifondovi.hr](http://www.strukturnifondovi.hr) 14 dana.

Rok za postavljanje dodatnih pitanja je 02.10.2018., a odgovori na sva postavljena pitanja bit će objavljeni tijekom 03.10.2018. Javno otvaranje ponuda je 09.10.2018. u 12:00 sati. Pojašnjenja će biti objavljena 03.10.2018. (Sva zakašnjela pitanja neće se uzimati u obzir niti će naručitelj na njih odgovarati).

Ponuditelj može zatražiti pojašnjenje ili upotpunjavanje odnosno uklanjanje pogreške, nedostataka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet kalendarskih dana.

Tijekom roka za dostavu ponuda, Naručitelj može iz bilo kojeg razloga izvršiti izmjene/dopune dokumentacije za nadmetanje. Eventualne izmjene/dopune dokumentacije za nadmetanje biti će stavljene na raspolaganje putem internetske stranice gdje je objavljena i izvorna dokumentacija.

Svi ponuditelji se upućuju da redovito prate objave na stranici [www.strukturnifondovi.hr](http://www.strukturnifondovi.hr) te na stranici udruge „ŽENA“ [www.zena-drnis.com](http://www.zena-drnis.com) te naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja i izmjene/dopune dokumentacije za nadmetanje.

Sva dokumentacija u ovom postupku može se dostaviti u neovjerenoj preslici s time da prilikom analize ponuda, naručitelj može zatražiti od najpovoljnijeg ponuditelja original dokumenta na uvid.

# **Podaci o predmetu nabave**

|  |  |  |
| --- | --- | --- |
| Redni broj | Stavka | Broj osoba |
| 1. | Osposobljavanje/usavršavanje za izradu i provedbu projekata temeljem natječaja objavljenih u okviru OP ruralni razvoj | 14 studenata, 3 nastavnika te 3 djelatnika organizacija civilnog društva |

Mjesto provedbe osposobljavanja/usavršavanja: Šibensko-kninska županija

Vrijeme provedbe: listopad – prosinac 2018.

Predmet nabave je stručno osposobljavanje/usavršavanje čijim završetkom osoba stječe zvanje te dobiva uvjerenje o osposobljavanju/usavršavanju koje izdaje ustanova/učilište, a koje je takav program izobrazbe verificiralo pri Ministarstvu znanosti i obrazovanja.

Ovaj predmet nabave nije podijeljen u grupe i jedan ponuditelj smije predati samo jednu ponudu.

Procijenjena vrijednost nabave ovog postupka je 192.000,00 kn bez PDV-a (240.000,00 kn s PDV-om).

Vrsta postupka nabave: Javno nadmetanje za usluge, izbor ponude na temelju najniže cijene

Navod o sukobu interesa: „ŽENA“ objavljuje da ne smije sklapati ugovore sa sljedećim gospodarskim subjektima:

* Prime star j. d.o.o., Postolarska 3, 22 320 Drniš, OIB: 73860069001,
* Karolina savjetovanje j.d.o.o., Put Sv. Roka 6, 22 320 Drniš, OIB: 65152717204.

# **Jezik ponude, rok za dostavu ponuda**

Ponuda sa svim traženim prilozima podnosi se u jednom primjerku, na hrvatskom jeziku i na latiničnom pismu.

U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik od ovlaštenog prevoditelja-sudskog tumača.

Ponuda mora biti uvezana u nerazdvojivu cjelinu, na način da se onemogući naknadno vađenje/umetanje listova. Dokumente koji se ne smiju oštetiti potrebno je staviti u prozirnu foliju prije uveza ponude. Stranice ponude moraju se označiti rednim brojevima i to redni broj stranice i ukupan broj stranica (npr. 1/25).

Ponuda mora biti dostavljena osobno ili poštom najkasnije do dana **09. 10.2018**. godine do12,00 sati (bez obzira na način dostave) na adresu Naručitelja: “ŽENA“, Postolarska 3. 22 320 Drniš.

Ponuda dostavljena nakon isteka roka za dostavu ponuda evidentira se kao zakašnjela ponuda te se bez odgode, neotvorena, vraća Pošiljatelju.

**U slučaju slanja ponuda poštom, na omotnici je potrebno navesti:**

Naziv i adresu naručitelja

Nabava u okviru projekta: „MA DA – Mladi, A Društveno Angažirani“

Naziv i adresu ponuditelja

Naznaka »Ne otvaraj«

# **Rok valjanosti ponude**

Valjanost ponude mora biti minimalno 30 kalendarskih dana od dana isteka roka za dostavu ponuda. Naručitelj može zatražiti od Ponuditelja primjereno produženje roka valjanosti ponude.

# **Rok izvršenja usluga**

Ponuditelj mora do 31.12.2018. provesti osposobljavanje/usavršavanje (nastavni i praktični dio ispit) za svih 20 osoba.

# **Uvjeti plaćanja**

Plaćanje će se izvršiti u dva dijela. Predujam u iznosu od 30% će se isplatiti nakon sklapanja Ugovora, a ostatak će se isplatiti najkasnije 15 dana nakon izvršenja usluge tj. isporuke Uvjerenja o osposobljavanju/usavršavanju za polaznike i ispostavljanja fakture.

# **Uvjeti sposobnosti**

*a) Dokaz financijske sposobnosti*

• potvrdu Porezne uprave ili druge relevantne institucije o nepostojanju duga prema RH koja ne smije biti starija od 30 dana računajući od dana početka postupka

• dokaz da ponuditelj nije bio u blokadi u posljednjih 6 mjeseci - BON2/SOL ne stariji od 30 dana od dana objave ovog postupka.

*b) Dokaz tehničke i stručne sposobnosti*

• Rješenje ministarstva kojom se dokazuje kako je ponuditelju navedeni program iz točke „Podaci o predmetu nabave“ ove dokumentacije odobren od strane Ministarstva znanosti i obrazovanja

• Životopis stručnjaka/predavača – Ponuditelj mora uključiti min. dvije stručne osobe koje su do sada sudjelovale u izradi i provedbi min. 10 projekata financiranih iz Europskog poljoprivrednog fonda za ruralni razvoja /IPARD i SAPARD programa te min. 3 godina iskustva u provedbi radionica i predavanja.

*c) Dokaz pravne i poslovne sposobnosti*

• Izvadak iz Sudskog/obrtnog ili drugog registra ne stariji od 60 dana od dana objave ovog postupka kojim može dokazati da je registriran za poslove osposobljavanja/usavršavanja.

# **Razlozi isključenja**

Gospodarski subjekt bit će isključen iz postupka ukoliko:

✓je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima;

✓nije ispunio obaveze plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

✓je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete sposobnosti;

✓je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

✓je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način;

✓ako mu je račun bio u blokadi u posljednjih 6 mjeseci;

✓ako nema sve potrebne kapacitete za provedbu osposobljavanja/usavršavanja (kapaciteti u ovom smislu vežu se na tehničku i stručnu sposobnost);

✓ako nije registriran za djelatnost koja je predmet ove nabave.

Nepostojanje razloga za isključivanje iz točke 8. ove Dokumentacije za nadmetanje ponuditelj će dokazati potpisanom izjavom koju dostavlja s ponudom u skladu s Prilogom 3. ove Dokumentacije za nadmetanje.

Naručitelj može u bilo kojem trenutku tijekom postupka nabave zahtijevati od ponuditelja da prije sklapanja ugovora dostavi jedan ili više dokumenata koji potvrđuju da se ponuditelj ne nalazi u situacijama navedenim u točki 8. ukoliko se takvi dokumenti izdaju u zemlji sjedišta gospodarskog subjekta te ih on može ishoditi. U slučaju ako se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela. U slučaju zajednice ponuditelja, Naručitelj može tražiti od svih članova zajednice da pojedinačno dokažu nepostojanje razloga isključenja. U slučaju dostave nekog od dokaza na stanom jeziku, isti dokument mora biti dostavljen uz priloženi prijevod na hrvatski jezik.

# **Cijena ponude i kriterij za odabir**

Ponuditelj izražava cijenu ponude u kunama (HRK). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromijenjena tijekom trajanja cijelog ugovora.

*Kriterij za odabir je najniža cijena bez PDV-a..*

U slučaju da dvije i više valjanih ponuda imaju jednaku cijenu, naručitelj će izabrati ponudu koja je po redoslijedu zaprimanja zaprimljena prva.

# **Javno otvaranje, pregled i ocjena ponude**

Za potrebe pregleda i ocjene Ponuda, Naručitelj će formirati Odbor za pregled i ocjenu ponuda.

Sastanak **Odbora za otvaranje ponuda bit će održan 09.10.2018.u 12:00 sati na adresi Naručitelja** kada će se sastaviti Zapisnik o otvaranju ponuda. Javnom otvaranju ponuda moguprisustvovati svi ovlašteni predstavnici ponuditelja koje predaju ponudu isključivo uz pisano ovlaštenje i osobni identifikacijski dokument (npr. Osobna iskaznica).

Naručitelj u skladu s uvjetima i zahtjevima iz dokumentacije za nadmetanje slijedećim redoslijedom provjerava i odbija ponudu:

- koja nije cjelovita,

- ponudu koja je suprotna odredbama iz dokumentacije,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive ili nisu otklonjene u roku.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Ponuda koja ispunjava sve uvjete, a najpovoljnija je sukladno kriterijima odabira iz ove Dokumentacije za nadmetanje smatrat će se najboljom ponudom.

Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o konačnom odabiru i to slanjem informacije u obliku Odluke o odabiru ili informacije o Odluci o neprihvaćanju neuspješnim ponuditeljima.

U slučaju da niti jedna ponuda ili niti jedna prihvatljiva ponuda ne bude podnesena, Naručitelj će poništiti postupak javne nabave u kojem će slučaju objaviti obavijest o otkazivanju natječaja na internetskoj stanici gdje je objavljena osnovna dokumentacija.

# **Pojašnjenja i izmjene dokumentacije za nadmetanje**

Naručitelj može zatražiti pojašnjenje ili upotpunjavanje odnosno uklanjanje pogreške, nedostataka ili nejasnoće koje Naručitelj smatra otklonjivima u primjerenom roku, a koji rok nemože biti kraći od pet kalendarskih dana.

Sva komunikacija u ovom dijelu postupka odvija se elektronskim putem.

Ponuditelj koji ne otkloni nedostatak odnosno ne odgovori naručitelju u roku ili ne dostavi zadovoljavajući odgovor bit će eliminiran iz daljnjeg postupka ocjenjivanja ponuda odnosno njegova će se ponuda odbaciti i proglasiti kao netočna/nepotpuna.

# **Sadržaj ponude**

Ponuda mora sadržavati:

1. Popunjen i potpisan i ovjeren pečatom ponudbeni list (Prilog 1 Dokumentacije za nadmetanje)

2. Popunjen, potpisan i ovjeren pečatom obrazac troškovnika (Prilog 2 Dokumentacije za nadmetanje)

3. Popunjen, potpisan i ovjeren pečatom Prilog 3 koji dokazuje da ne postoje obvezni razlozi isključenja (sukladno točki 8. ove Dokumentacije za nadmetanje)

4. Ovjeren i potpisan prijedlog ugovora Prilog 4

5. Izvadak iz sudskog, obrtnog, strukovnog ili drugog odgovarajućeg registra ponuditelja

6. Potvrdu Porezne uprave ili druge relevantne institucije o stanju duga koja ne smije biti starija od 30 dana računajući od dana početka postupka

7. BON2/SOL

8. Potvrda odnosno drugi dokument Ministarstva kojim se dokazuje da provoditelj osposobljavanja/usavršavanja može obavljati stručnu naobrazbu za ovaj predmet nabave

9. Životopise predloženih stručnjaka.

# **Navod o zajednici ponuditelja ili proizvoditelju**

U ovom postupku dozvoljene su zajedničke ponude ili sudjelovanja podizvoditelja, ali je ograničen broj odnosno maksimalni broj sudionika u ponudi je 3 (tri).

Ukoliko ponuditelj samostalno predaje ponudu za cjelokupan projekt, on više u ovom postupku ne može biti član zajednice ponuditelja niti podizvoditelj drugom ponuditelju. U tom slučaju odbacit će se sve ponude u kojima sudjeluje navedeni ponuditelj. Podizvoditelj, odnosno svaki član zajednice ponuditelja obvezan je iz točke 12. (Sadržaj ponude) ove dokumentacije priložiti sljedeće vlastite dokumente pod točkama: 3, 5, 6 i 9. Svaki član zajednice ponuditelja je obvezan popuniti, potpisati i ovjeriti pečatom ponudbeni list (Prilog 1 Dokumentacije za nadmetanje).

Ponuda zajednice ponuditelja mora sadržavati podatke o svakom članu zajednice ponuditelja kako je određeno u ponudbenom listu uz obveznu naznaku člana zajednice ponuditelja broj 1 koji će se nazivati „Ponuditelj“ koji će kao vodeći član potpisati i ovjeriti ponudu i bit će ovlašten za komunikaciju s naručiteljem.

Ukoliko dođe do potpisivanja ugovora svaki član zajednice ponuditelja potpisat će ugovor. Članu zajednice ponuditelja tj. podizvoditelju plaća se direktno na račun stoga je bitno navesti koje će poslove i koliku vrijednost obavljati koji član.

# **Podnošenje predstavke**

Svaki nezadovoljni ponuditelj može uložiti predstavku ako smatra da je njegova ponuda trebala biti odabrana kao najbolja odnosno najpovoljnija, ali nije zbog postupanja naručitelja. Ukoliko je neopravdano odbije, isključen ponuditelj podnosi predstavku u pisanom obliku u roku od 8 dana od dana primitka odluke o odabiru ili odluke o odbijanju ili odluke o poništenju posredničkom tijelu, Povjerenstvo za odlučivanje o prigovorima i žalbama, „ŽENA“, Postolarska 3, 22 320 Drniš.

Predstavka se dostavlja na dokaziv način. Podnositelj predstavke mora u svom dopisu obrazložiti navode. Podnošenje predstavke ne zaustavlja daljnji tijek projekta odnosno sklapanje ugovora.

1. **Prilozi:**

Prilog 1: Ponudbeni list

Prilog 2: Troškovnik

Prilog 3: Izjava o nepostojanju razloga isključenja

Prilog 4: Prijedlog ugovora